سلام عليكمبص حضرتك صراحة هعترف انا مش بفهم الكلام الي حضرتك بتقوله الكلام عن الاقتصاد وتأثيره ف الدوله و البورصه واسعار العملات ... الخمش بفهمه بس انا مش بحب ابقي جاهلهفيا ريت تمدني باي حاجه تخلي عندي ولو خلفيه بسيطه اعرف افهم بيها الكلام ده اقتراحاتك ؟
امبارح نزلت بوست فيه كتب ، اقرأي كتب تبسيط المفاهيم الأساسية.  وخليني آخد الإجابة لمنحى شخصي حبتين :  من 3 سنين كانت أول محاضرة ليا كطالب في الاقتصاد ، كنت قاعد مش فاهم حاجة ، وايه الطلب وايه العرض ، وكنت عادة باتلغبط بينهم ، وكنت مش فاهم ، يعني إيه حاجة كميتها بتزيد وسعرها بيزيد برضه! (اللي هو العرض) ، وقعدت على كده تيرم كامل ، باتلغبط بين أبسط مفهومين اقتصاديين في العالم! ، العرض والطلب! ، والتيرم اللي بعده دخلنا في اقتصاد كلي ، وبقيت مش فاهم حاجات أزيد عكس ما كنت متوقع إني أفهم حاجات أزيد!  بس الحمد لله دلوقتي بعد 3 سنين من هذا التاريخ بقيت بأشرح الكلام دا بسهولة وفاهمه كويس.  طبعًا دا نتيجة للقراءة الذاتية كعامل ، ولأستاذ مميز جدًا كعامل آخر ، ولكثرة أسئلتي الاستكشافية للأساتذة كعامل ثالث.  بس القصد : الاقتصاد كعلم تقيل جدًا ، ومحتاج صبر طويل شوية عشان تبدأ تجمع خيوطه كلها ، زي أي علم من العلوم الأساسية.  أحد أساتذتنا كان بيقول لنا : عشان تدرس الاقتصاد وتجيب فيه درجات عالية لازم شرطين ، ضروري وكافي.  أما الضروري : فأن تكون على قدر من الذكاء يسمح باستكشاف هذا العلم ، فهو علم صعب وبه الكثير من المفاهيم المعقّدة وأما الكافي فهو : الحب وبذل الجهد ، أنك تكون حابب ومستعد تبذل مجهود في استكشافه.